USATYA RUFU 


Jesu akati kwaari, Ndini kumuka noupenyu; 


unotenda kwandiri, kunyange akafa, uchararama: 


Mumwe nomumwe unorarama, unotenda kwandiri, 


haangatongofi... Johane 11:25-26 


PANE ZVOKWADI INA DZATINOFANIRA 
KUNZWISISA ZVIZERE: 


@ MWARI ANOKUDAI. 


MWARI VANODA KUTI UVE NEHUPENYU HUSINGAPERI 

NAVO KUDENGA. 

Nokuti Mwari akada nyika nokudaro, kuti akapa Mwanakomana wake 
akaberekwa mumwe woga, kuti ani naani anotenda kwaari, arege kufa, 
asi ave noupenyu husingaperi. JOHANI 3:16 

MWARI VANODA KUTI UVE NEHUPENYU HWAKAWANDA UYE 
HUNE CHINANGWA. 

Mbavha inongouya, kuti ibe nokuuraya nokuparadza. Ini ndakauya, 

kuti ave noupenyu, uye ave nohwakawanda. JOHANI 10:10 


ZVAKADARO, VANHU VAZHINJI HAVAWANE HUPENYU HUNE 
CHINANGWA UYE HAVANA CHOKWADI CHEHUPENYU 
HUSINGAPERI NEKUTI... 


MUNHU MUTADZI. SAKA 
AKAPARADZANISWA NAMWARI. 


TOSE TIRI VATADZI. 
Nokuti vose vakatadza, vakasasvika pakubwinya kwaMwari. VAROMA 3:23 


MUBAIRO WECHIVI RUFU. 
Nokuti mubayiro wezvivi ndirwo rufu... VAROMA 6:23 


KUNE MARUDZI MAVIRI ERUFU ANOTAURWA MUBHAIBHERI: 


" RUFU PANYAMA 
Uye vanhu zvavakatemerwa kuti vafe kamwechete, kutongeswa 
kugotevera, VAHEBHERU 9:27 


" RUFU RWEPAMWEYA 

Asi kana vari vanotya, navasingatendi navanyangadzi, navaurayi, 
nemhombwe, navaroyi, navanonamata zvifananidzo, navose vanoreva 
nhema, mugove wavo uri mudziva rinopfuta nomoto nesuriferi; ndirwo 
rufu rwechipiri. ZVAKAZARURWA 21:8 


KANA MUNHU AKAPARADZANISWA NAMWARI NOKUDA KWECHIVI 
CHAKE, CHII CHINOPEDZA DAMBUDZIKO IRI? 


KAZHINJI TINOFUNGA NEZVEIZVI SEMHINDURO: 
CHITENDERO NEMABASA AKANAKA 


ZVISINEI, PANE MHINDURO IMWE BEDZI INOPIWA NAMWARI. 


JESU KRISTU NDIYE EGA 
NZIRA YEKUENDA KUDENGA. 


IZVI NDIZVO ZVAKATAURWA NAMWARI. 
Jesu akati kwaari, Ndini nzira, nechokwadi, noupenyu; hapana munhu 
unouya kuna baba, asi nokwandiri. JOHANI 14:6 


JESU KRISTU AKARIPIRA ZVIZERE CHIRANGO CHEZVIVI ZVAKO. 
Nokuti naKristu akatambudzikawo kamwechete pamusoro pezvivi, 
iye akarurama nokuda kwavasakarurama, kuti atiise kuna Mwari; 
akaurawa hake panyama, asi akararamiswa mumweya; 1 PETIROSI 3:18 


MWARI VANE CHIVIMBISO CHEUPENYU HUSINGAPERI. 

Anotenda Mwanakomana, ano upenyu husingaperi; asi asingatereri 
Mwanakomana, haangaoni upenyu, asi kutsamwa kwaMwari kunogara 
pamusoro pake. JOHANI 3:36 


ZVISINEI, HAZVINA KUKWANA KUNGOZIVA ZVATAKAITIRWA 
NAJESU KRISTU. 


TINOFANIRA KUISA KUTENDA KWEDU 
MUNA ISHE JESU KRISTU KUTI TIPONESWE. 


RUPONESO RWEDU RWUNOGONEKA NENYASHA DZAMWARI 
KUBURIKIDZA NEKUTENDA MUNA JESU KRISTU. 

Nokuti makaponeswa nenyasha, nokutenda; izvo zvisingabvi kwamuri, 
asi chipo chaMwari; hazvibvi pamabasa, kuti kurege kuva nomunhu 
anozvikudza. VAEFESO 2:8-9 


TAURA MUNYENGETERO UYU KUNA MWARI NOKUTENDA: 


ISHE JESU, NDINOKUTENDAI ZVIKURU NERUDO RWENYU RUKURU 
KWANDIRI. NDINOREURURA NDIRI MUTADZI UYE NDINOKUMBIRA 
RUREGERERO. NDINOKUTENDAI NEKUNDIFIRA PAMUCHINJIKWA 
KURIPIRA ZVITADZO ZVANGU. NDINOTENDA MUKUMUKA KWENYU 
KUBVA KUVAKAFA. KUBVA ZVINO ZVICHIENDA MBERI, NDINOVIMBA 
NEMI SAISHE NEMUPONESI WANGU. NDINOGAMUCHIRA CHIPO 
CHENYU CHEHUPENYU HUSINGAPERI UYE NDINOPIRA HUPENYU 
HWANGU KWAMURI. NDIBATSIREI KUTI NDICHENGETE MIRAYIRO 
YENYU, UYE KUTI NDIGOFADZA JEHOVHA. AMEN. 


KANA UCHITENDA MUNA JESU KRISTU, 
ZVINOTEVERA ZVAKAITIKA KWAURI: 


" UNE HUPENYU HUSINGAPERI NAMWARI. 

Nokuti kuda kwababa vangu ndiko, kuti mumwe nomumwe, anotarira 
Mwanakomana, nokutenda kwaari, ave noupenyu husingaperi; neni 
ndichamumutsa nezuva rokupedzisira. JOHANI 6:40 


" ZVIVI ZVAKO ZVOSE ZVAREGERERWA. (ZAKARE, ZVINO, ZVIRI MBERI) 
Vakatisunungura pasimba rerima, vakatiisa muushe hwoMwanakomana 
worudo rwavo; watine dzikinuro maari, ndiko kukanganwirwa 

kwezvivi zvedu. VAKOROSE 1:13-14 


" WAWE CHISIKWA CHITSVA CHOSE PAMBERI PAMWARI. 
UKU NDIKO KUTANGA KWEHUPENYU HWAKO HUTSVA. 
Saka kana munhu ari muna Kristu, ava chisikwa chitsva; zvinhu zvakare 
zvapfuura; tarirai, zvose zvava zvitsva. 2 VAKORINDE 5:17 


" WAVA MWANA WAMWARI. 
Asi vose vakamugamuchira, akavapa simba kuti vave vana vaMwari, 
ivavo vanotenda kuzita rake; JOHANI 1:12 


KUITA MABASA AKANAKA HAISI NZIRA YERUPONESO, 
ASI HUMBOWO HWERUPONESO RWEDU. 

Nokuti makaponeswa nenyasha, nokutenda; izvo zvisingabvi kwamuri, 
asi chipo chaMwari; hazvibvi pamabasa, kuti kurege kuva nomunhu 
anozvikudza. VAEFESO 2:8-9 


Turakiti revhangeri iri nderemahara. Kwete kutengeswa. 


